FC Sheriff Tiraspol

FC Sheriff Tiraspol (kyrillisk: ФК Шериф Тирасполь) er en moldovsk fotballklubb fra byen Tiraspol. Klubben ble grunnlagt i 1997 og de har dominert moldovsk fotball siden tusenårsskiftet. Laget spiller sine hjemmekamper på Sheriff Stadion, som har en tilskuerkapasitet på 14 300. Laget blir ofte kalt FC Sheriff for å ikke blandes sammen med byrival FC Tiraspol.

Bare et år etter grunnleggelsen i 1997 spilte Sheriff sin første sesong i Moldovsk nasjonaldivisjon, den øverste divisjonen i Moldova. De spilte seg til en fjerdeplass, og siden den gang har det bare gått veien. I den påfølgende sesongen tok de sølv bak FC Zimbru Chișinău, bare ett fattig poeng fra gull. En sesong senere, i 2000/01, tok de imidlertid hevn og slo Zimbru Chișinău med ett poeng. Dermed kunne de innkassere sitt første seriegull, og siden den gang har de vunnet serien hele ti ganger på rad, siste gang i 2009/10. Klubben har vunnet cupen sju ganger, første gang i 1999.

Sheriff var det første moldovske laget som kjøpte spillere fra Brasil og Afrika, og parallelt med klubbens dominans i den hjemlige serien, har de deltatt i Mesterligaen. Der har de blitt slått ut i andre kvalifiseringsrunde hver gang frem til 2009/10, hvor de da vant 2–0 over Inter Turku. I tredje kvalifiseringsrunde gikk de videre på bortemål med 1–1 etter et utligningsmål fire minutter på overtid mot Slavia Praha. I playoffrunden ble de imidlertid slått ut av greske Olympiakos med 0–3 sammenlagt, men de gikk da direkte inn i Europaligaens gruppespill. Klubben tok totalt fem poeng, men gikk ikke videre med sin tredjeplass. De tok én seier, spilte to uavgjorte og de resterende tre kampene endte med tap. Seieren kom hjemme over nederlandske Twente og var dermed deres største internasjonale bragd.

Sesongen 2010/11 endte med sølv i serien, ni poeng bak Dacia Chişinău. I mesterligaen nådde Sheriff playoffrunden igjen, etter å ha slått henholdsvis Dinamo Tirana fra Albania og kroatiske Dinamo Zagreb på veien. I playoffrunden tapte de imidlertid klart for sveitsiske Basel, med 0–4 sammenlagt. I Europaligaens gruppespill endte de på sisteplass i gruppen med 5 poeng, men de påførte gruppevinner Dynamo Kyiv sitt eneste tap med 2–0 hjemme på Sheriff Stadion.

Tabellen 2022–23

Spillerstall
Oppdatert 12. mai 2022

Utlånte spillere

 Meritter 
 Divizia Naţională (21): 2000–01, 2001–02, 2002–03, 2003–04, 2004–05, 2005–06, 2006–07, 2007–08, 2008–09, 2009–10, 2011–12, 2012–13, 2013–14, 2015–16, 2016–17, 2017, 2018, 2019, 2020–21, 2021–22, 2022–2023
 Cupa Moldovei (10): 1998–99, 2000–01, 2001–02, 2005–06, 2007–08, 2008–09, 2009–10, 2014–15, 2016–17, 2018–19
 Supercupa Moldovei (7): 2003, 2004, 2005, 2007, 2013, 2015, 2016

 Sesonger 
SesongNivåLigaPlassEksterne lenker 2010/2011 1. Divizia Națională 2. http://www.rsssf.com/tablesm/mold2011.html 2011/2012 1. Divizia Națională 1. http://www.rsssf.com/tablesm/mold2012.html 2012/2013 1. Divizia Națională 1. http://www.rsssf.com/tablesm/mold2013.html 2013/2014 1. Divizia Națională 1. http://www.rsssf.com/tablesm/mold2014.html 2014/2015 1. Divizia Națională 3. http://www.rsssf.com/tablesm/mold2015.html 2015/2016 1. Divizia Națională 1. http://www.rsssf.com/tablesm/mold2016.html 2016/2017 1. Divizia Națională 1. http://www.rsssf.com/tablesm/mold2017.html 2017 1. Divizia Națională 1. http://www.rsssf.com/tablesm/mold2017a.html 2018 1. Divizia Națională 1. http://www.rsssf.com/tablesm/mold2018.html 2019 1. Divizia Națională 1. http://www.rsssf.com/tablesm/mold2019.html 2020/2021 1. Divizia Națională 1. http://www.rsssf.com/tablesm/mold2020.html 2021/2022 1. Divizia Națională 1. http://www.rsssf.com/tablesm/mold2022.html 2022/23 1. Superliga 1. http://www.rsssf.com/tablesm/mold2023.html

 Referanser 

Eksterne lenker
  Offisiell nettside

Kategori:Fotballag i Moldova
Kategori:Fotballag etablert i 1997